དེ་བཞིན་ཁྲོམ་རའི་ནང་ཐོན་ལ་ཉེ་བའི་དེབ་ཅིག་ནང་།རྩོམ་པ་པོས་མཐོ་རིམ་ལས་བྱེད་མང་པོ་ཞིག་ལ་བཅར་འདྲི་བྱས་ཏེ་སྲིད་འཛིན་ཊོམ་ནི་སྲིད་འཛིན་བྱེད་པའི་ཆ་རྐྱེན་གང་ཡང་མེད་མཁན་ཞིག་པ་དང་།མཐོ་རིམ་ལས་བྱེད་མང་པོ་ཞིག་གིས་ཊོམ་གྱི་གནས་ཚད་ལ་འཕྱ་སྨོད་དང་ཉེན་ཁར་ངོས་འཛིན་བྱེད་ཀྱི་ཡོད་པ།དེ་བཞིན་ཊོམ་གྱིས་སི་རི་ཡའི་སྲིད་འཛིན་བྷར་ཤ་ཨ་ས་ཌེ་ལྐོག་གསོད་བྱེད་རྒྱུའི་བཀའ་བཏང་བར།ཨ་རིའི་དམག་གི་སྒྲིག་འཛུགས་ཀྱིས་དཔོན་རིགས་ཚོས་ཁོང་ལ་ཁས་ལེན་བྱས་ཀྱང་།ནང་ཁུལ་དུ་དེ་ལྟར་མི་བྱེད་པའི་གྲོས་བྱས་པ་སོགས།འཛིན་སྐྱོང་ནང་ཊོམ་གྱི་ཐག་གཅོད་ལ་རྒྱབ་སྐྱོར་མི་བྱེད་མཁན་མང་པོ་ཡོད་སྐོར་བྲིས་ཡོད་པའི་གནས་ཚུལ་ཐོན་ཡོད་འདུགདེབ་དེ་འབྲི་མཁན་ནི་ཨ་རིའི་ནང་གུས་བརྩི་དང་སྐད་གྲགས་ཆེ་བའི་གསར་འགོད་པ་བྷོབ་ཝུ་ཌེ་ཝར་ཌ་ཡིན་འདུག་པ་དང་།ཁོང་གིས་ད་བར་ཨ་རིའི་སྲིད་འཛིན་མང་པོའི་ཐོག་ལ་རྩོམ་ཡིག་བྲིས་ཏེ་གདེང་འཇོག་ཆེན་པོ་ཐོབ་ཡོད་འདུག